Abbord hemm mara tqila li magħha għandha tifla ta' seba' snin li hi ma tiflaħx Dgħajsa li fuqha kellha abbord 47 persuna kienet lokalizzata minn bastiment tas-salvataġġ Spanjol, liema dgħajsa tinsab fiż-żona ta’ Tiftix u Salvataġġ ta’ Malta. Il-bastiment, Aita Mari, operat mill-NG0 SMH, kienet fi triqitha minn Spanja għal Sirakuża meta daret biex issalva lill-immigranti. Skont l-NGO Alarm Phone, il-bastiment ma għandux biżżejjed tagħmir mediku biex iżomm l-immigranti abbord u qed jitlob għall-għajnuna. Dan l-iżvilupp seħħ wara li Alarm Phone ppubblikat recording ta’ talba għall-għajnuna li saret minn mara tqila abbord id-dgħajsa. Ma’ din il-mara, hemm ukoll tifla ta’ seba’ snin. L-omm qalet li bintha ma tiflaħx u ma għandhomx ikel u xorb. Din hija waħda minn żewġ dgħajjes li jinsabu bejn sema u ilma wara li kemm Malta u anke l-Italja għalqu l-portijiet tagħhom fid-dawl tal-pandemija tal-Covid-19. Il-ġimgħa li għaddiet, Malta salvat 60 immigrant iżda informat lill-Kummissjoni Ewropea li l-portijiet tagħha se jingħalqu. Aqra aktar fuq: